  Майя Бывальцева Удмуртиысь бакча сиёнъёслэсь чипсы «Вкусы России – 2021» вожвылъяськонын 10 устоосыз сиёнъёс пӧлы шедиз. Конкурслы йылпумъянъёсты 15-тӥ шуркынмонэ шараязы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Улосвылымы вожвылъяськонэ 15 сиёнъёссэ ӵектӥз вал. Чипсыосты «Вкус без границ» номинациын висъязы Отын экспортлы бадӟым луонлыкъёсын вузъёсты пусйизы, нош вормисе Астраханьысь эксэйчорыглэн мызез, Ямалысь пужей сӥль но Томскысь кедр йӧл потӥзы. Вожвылъяськон Россиысь ваньмысьтыз сямен улосвылъёсысь 720 брендъёс пӧлын тямыс номинациосын мынӥз. Вормисе 24 сиёнъёс потӥзы. «Нас выбирают» номинациын куара сётонэ 1 миллион 200 сюрслэсь трос адями пыриськиз. Тодэ вайытом, 2020-тӥ арын вожвылъяськонын 10 устоосыз сиёнъёс пӧлы перепеч шедиз вал. Тегъёс: Ижкар Удмуртия Россия вожвылъяськон сиён-юонъёс  